Joan Collins

**Dama Džoun Henrijeta Kolins** (; London, 23. maj 1933) je glumica i književnica.

## Biografija
Džoun Kolins je britanska glumica, književnica i kolumnista. Odrastala tokom Drugog svetskog rata. Posle debitovanja u pozorišnoj predstavi „Kuća lutaka“ u devetoj godini, obučavala se za posao glumice na Kraljevskoj akademiji dramskih umetnosti u Londonu. Nakon 18 meseci provedenih u dramskoj školi potpisala je ekskluzivni ugovor sa organizacijom Rank () i pojavila se u raznim britanskim filmovima.

U 22-oj godini Kolinsova je otišla u Holivud gde je dobila uloge u nekoliko popularnih filmova „Devojka u crvenoj somotnoj ljuljašci“ (1955.) i „Reli dečaka oko zastave“ (1958.). Nastavila je da snima filmove u SAD-u i Britaniji tokom 60-ih godina, a tokom 70-ih je igrala u nekoliko horor filmova. Krajem te decenije tumačila je glavne uloge u dva filma koji su snimljeni po najprodavanijim romanima njene mlađe sestre Džeki - „Pastuv“ (1978.) i nastavku „Kučka“ (1979.). Vratila se pozorištu 1980. igrajući naslovnu ulogu u britanskoj verziji obnovljene predstave „Poslednje od gospođe Čejni“, a 1990. je odigrala glavnu ulogu u takođe obnovljenoj verziji predstave Noela Kauarda „Privatni životi“.

Godine 1981. Kolinsova je dobila ulogu Aleksis Kolbi, po kojoj je možda najpoznatija, u dugotrajnoj TV sapunici „Dinastija“. Za ovu ulogu, koju je tumačila sve do 1989, osvojila je nagradu Zlatni globus za najbolju glumicu u TV dramskoj seriji (1983), a bila je i nominovana za nagradu Emi. Posle završetka serije Kolinsova je krenula stopama svoje sestre i objavila je svoj prvi roman „Udarno vreme“ (1988), koji je postao najprodavaniji uprkos lošim kritikama. Od tada je objavila nekoliko romana, memoara i autobiografija, a 1996. je pobedila u sudskom sporu sa svojom izdavačkom kućom „Random haus“ ().

Britanska kraljica Elizabeta II je 1997. nagradila Džoun Kolins Redom Britanskog carstva za njen doprinos umetnosti, a 2015. i titulom dame zbog doprinosa dobrotvornom radu. Glamurozna u svom privatnom životu i svojim ulogama, Kolinsova nastavlja da glumi u pozorištu, filmu i televiziji u karijeri koja traje više od 60 godina.

## Privatni život

Kolinsova se udavala pet puta, prvo za irskog glumca Maksvela Rida 1952. sa kojim je bila u braku četiri godine. Zatim se 1963. udala za nagrađivanog pevača, glumca i filmskog kompozitora Entonija Njulija. Sa njim je dobila dvoje dece, kćerku Taru (1963.) i sina Aleksandra (1965.). Razveli su se 1970. Kolinsova se 1972. udala treći put za Ronalda Kasa, predsednika izdavačke kuće „Epl rekords“ (). Iste godine dobila je treće i poslednje dete, kćerku Katjanu. Brak je okončan razvodom 1983. Na vrhuncu popularnosti serije „Dinastija“ 1985. udala se za švedskog pevača Pitera Holma u Las Vegasu. Razveli su se posle nepune dve godine. Godine 2002. se udala za 32 godine mlađeg pozorišnog menadžera Persija Gibsona sa kojim je i danas u braku. Ima troje unučadi.

Poseduje kuće u Londonu, Los Anđelesu, Njujorku i Sen Tropeu.

## Izabrana filmografija

* Lady Godiva Rides Again (1951)
* I Believe in You (1952)
* Decameron Nights (1953)
* Our Girl Friday (1953)
* Land of the Pharaohs (1955)
* The Virgin Queen (1955)
* The Girl in the Red Velvet Swing (1955)
* The Opposite Sex (1956)
* Island in the Sun (1957)
* Sea Wife (1957)
* Stopover Tokyo (1957)
* The Bravados (1958)
* Rally 'Round the Flag, Boys! (1958)
* Seven Thieves (1960)
* Esther and the King (1960)
* The Road to Hong Kong (1962)
* Revenge (1971)
* Quest for Love (1971)
* Tales from the Crypt (1972)
* Empire of the Ants (1977)
* The Stud (1978)
* The Big Sleep (1978)
* The Bitch (1979)
* Sunburn (1979)
* Decadence (1994)
* In the Bleak Midwinter (1995)
* The Flintstones in Viva Rock Vegas (2000)
* Alice in Glamourland (2004)
* Fetish (2010)
* Saving Santa (2013)

## Televizijske uloge

* Batman (1967)
* Star Trek (1967)
*  (1969)
* The Man Who Came to Dinner (1972)
* Police Woman (1976)
* Starsky and Hutch (1977)
* Fantasy Island (1980)
* Dynasty (1981-89)
* Paper Dolls (1982)
* Faerie Tale Theatre (1983)
* Making of a Male Model (1983)
* The Love Boat (1983)
* The Cartier Affair (1984)
* Sins (1985)
* Monte Carlo (1986)
* Collins Meets Coward, Tonight at 8:30  (1991)
*  (1991)
* Roseane (1993)
* The Nanny (1996)
* Pacific Palisades (1997)
* Will and Grace (2000)
* These Old Broads (2001)
* The Guiding Light (2002)
* Footballers' Wives (2005)
* Hotel Babylon (2006)
* Dynasty Reunion: Catfights and Caviar (2006)
* Agatha Christie's Marple: They Do It With Mirrors (2009)
* Happily Divorced (2012)
* Benidorm (2013)
* The Royals (2015)

## Vanjske veze

* Zvanična veb prezentacija 
*